**REPUBLIKA HRVATSKA**

**ŽUPANIJA MEĐIMURSKA**

**UMJETNIČKA ŠKOLA**

**MIROSLAV MAGDALENIĆ ČAKOVEC**

Vladimira Nazora 14, Čakovec

KLASA: 400-02/25-01/03

URBROJ: 2109-50-25-5

**OBRAZLOŽENJE IZVJEŠTAJA O IZVRŠENJU FINANCIJSKOG PLANA UMJETNIČKE ŠKOLE MIROSLAV MAGDALENIĆ ČAKOVEC ZA RAZDOBLJE OD 1.1.2025. DO 30.6.2025.**

U skladu s člankom 86. Zakona o proračunu (NN br. 144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN br.85/23) Umjetnička škola Miroslav Magdalenić izrađuje Izvještaj o izvršenju financijskog plana za razdoblje od 1.1.2025. do 30.6.2025. godine.

Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Svaka tabela sadrži dva indeksa, jedan pokazuje izvršenje za razdoblje 1.-6.-2025. u odnosu na planirano financijskim planom za 2025. godinu, a drugi izvršenje za obračunsko razdoblje 2025. u odnosu na izvršenje za isto razdoblje prethodne godine.

**SAŽETAK UKUPNIH PRIHODA I RASHODA**

Ukupni prihodi iznose 648.030,92 eura što je 48,94% prihoda planiranih financijskim planom za 2025. godinu, a 11,31% više u odnosu na prethodnu godinu. Ukupni rashodi iznose 715.876,15 eura što je 53,10% u odnosu na financijski plan za 2025. godinu i 26,39% više nego u prethodnoj godini. Razliku prihoda i rashoda čini manjak prihoda u iznosu od 67.845,23 eura, preneseni višak iz prethodne godine je 63.348,87 eura pa će se u sljedeće razdoblje prenijeti ukupni manjak u iznosu od 4.496,36 eura.

Ostvareni manjak prihoda u iznosu od 67.845,23 eura proizašao je iz proknjiženog rashoda za plaće i naknade zaposlenika za lipanj 2025. godine, a prihod za isti nije doznačen do kraja izvještajnog razdoblja već će biti prikazan u srpnju 2025. kada će se manjak pokriti.

**PRIHODI POSLOVANJA**

1. Skupina 63 – ostvareno je 47,42% planiranih prihoda. Ostvareni prihodi su veći u odnosu na prethodno razdoblje za 12,31%. Navedeni prihodi odnose se na:

- prihode iz državnog proračuna u iznosu od 545.985,89 eura za plaće i materijalna prava zaposlenih

- prihode iz proračuna Grada Čakovca u iznosu od 10.519,23 eura za rad dječjeg foruma, za nabavu opreme za zaštitu vrata i glavnog ulaza uslijed donošenja osnovnih sigurnosnih mjera za škole (zaključavanje škole), za projekt „I ja to želim“ i za 20. Međunarodno gudačko natjecanje Rudolf Matz

1. Skupina 64 – ostvareno je 22,58% planiranih prihoda. Navedeni prihodi odnose se na kamatu banke po transakcijskom računu
2. Skupina 65 – ostvareno je 64,58% planiranih prihoda i 2,62% više prihoda nego u istom razdoblju prethodne godine. Navedeni prihodi odnose se na participacije učenika, uplate korisnika za polaganja ispita prema osobnim potrebama te na uplate kotizacija natjecatelja Međunarodnog gudačkog natjecanja Rudolf Matz održanog u travnju 2025. godine
3. Skupina 66 – ostvareno je 50,40% planiranih prihoda. Ovi prihodi u 2024. godini nisu planirani niti ostvareni. Odnose se na primljene donacije za nagrade sudionicima 20. Međunarodnog gudačkog natjecanja Rudolf Matz koje je održano u travnju 2025. godine
4. Skupina 67 – ostvareno je 53,66% planiranih prihoda i 8,09% više nego u prethodnoj godini. Navedeni prihodi odnose se na prihode iz nadležnog proračuna (Grad Čakovec) za materijalne i financijske rashode u iznosu od 25.000,00 eura te 996,00 eura za financiranje tehničke podrške.

**RASHODI POSLOVANJA:**

Posebni dio izvješća o izvršenju financijskog plana za razdoblje 1.1. do 30.6.2025. godine sadrži rashode razvrstane po ekonomskoj i programskoj klasifikaciji te po izvorima financiranja.

**Aktivnost A102401 Materijalni i financijski rashodi**

Sredstva za ovu aktivnost ostvarena su iz nadležnog proračuna-Grada Čakovca (izvor 11), a namijenjena su za pokriće materijalnih i financijskih rashoda. Ostvareno je 53,82% rashoda u odnosu na financijski plan za 2025. godinu i 8,44% više nego u istom izvještajnom razdoblju prethodne godine što je određeno Odlukom Grada Čakovca.

**Aktivnost A103512 Osnovne škole-rashodi za plaće i ostala materijalna prava**

U izvještajnom razdoblju ostvareno je 54,62% planiranih rashoda, a 28,37% više nego prethodne godine zbog povećanja osnovice za obračun plaće uslijed donošenja Odluke o visini osnovice za obračun plaće u javnim službama u 2025. godini (NN 155/24) te povećanja iznosa nekih materijalnih prava.

**Aktivnost A103502 Programi školstva**

Aktivnost Programi školstva financira se iz sljedećih izvora:

- vlastiti prihodi (izvor 31) - prihodi od kamate banke po transakcijskom računu te su rashodi financirani iz ovih sredstava ostvareni u visini od 22,58% u odnosu na plan za 2025. godinu

- prihodi iz proračuna Grada Čakovca (izvor 11 i izvor 581) – u 2025. su iz ovog izvora financirani rashodi za tehničku podršku (izvor 11) i rashodi za nabavu opreme za zaštitu vrata i glavnog ulaza uslijed donošenja osnovnih sigurnosnih mjera za škole (zaključavanje škole), rashodi za projekt „I ja to želim“ i rashodi za 20. Međunarodno gudačko natjecanje Rudolf Matz (izvor 581). Po izvoru 11 ostvareno je 50,00% planiranih rashoda, dok je po izvoru 581 ostvareno 57,50% planiranih rashoda.

- donacije (izvor 611) – ostvareno je 50,40% planiranih rashoda, zbog primljenih donacija za nagrade sudionicima 20. Međunarodnog gudačkog natjecanja Rudolf Matz kojeg smo bili domaćin

- prihodi od prodaje ili zamjene nefinancijske imovine i naknade s naslova osiguranja (izvor 71)- prihodi po ovom izvoru za 2025. godinu nisu bili planirani, ali su ostvareni zbog isplate odštetnog iznosa od strane osiguranja zbog oštećenja na rampi od strane korisnika osiguranja. Prihodi i rashodi ostvareni su u iznosu od 656,25 eura.

- ostali prihodi za posebne namjene (izvor 43) – odnosi se na prihode od participacija učenika, uplate korisnika za polaganja ispita prema osobnim potrebama te na prihode od kotizacija natjecatelja Međunarodnog gudačkog natjecanja R. Matz. Rashodi poslovanja financirani iz ovog izvora ostvareni su u visini od 54,08% financijskog plana za 2025. godinu, a 14,24% više nego u 2024. godini. Iz ovih sredstava financira se i nabava dugotrajne nefinancijske imovine te je u izvještajnom razdoblju realizirano 9,99% nabavki planiranih financijskim planom za 2025. dok je u odnosu na 2024. izvršenje manje za 39,36% radi značajnijih ulaganja obavljenih u 2024. godini (nabave Sibelius licenca za obradu notnih zapisa, ulaganja u postavljanje rampe na školskom parkiralištu-rampa, parkirne kugle, dovod struje, postavljanje bežične pristupne točke te dogradnje videonadzornog sustava)

- preneseni višak iz prethodne godine ostvaren je iz ovog izvora te će se u narednom razdoblju racionalno koristiti.

U Čakovcu, 30. 7. 2025.

PREDSJEDNIK ŠKOLSKOG ODBORA:

Vjeran Vidović, prof.